U-I-132/94
Datum: 1995-05-04T00:00:00.000+02:00
ecli: ECLI:SI:USRS:1995:U.I.132.94
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: OdlUS IV, 43 | 04.05.1995
dokument: US17409
akt: Zakon o odvetništvu (Ur. list RS, št. 18/93) (ZOdv), 76. čl.
resitev: ustavitev
izrek: Postopek za preizkus pobude za oceno ustavnosti 76. člena Zakona o odvetništvu se ustavi.
stavek: Ker pobudnik v določenem roku pobude ni dopolnil, je Ustavno sodišče postopek ustavilo.
odlocitev: sklep
geslo: Ustavitev postopka zaradi nedopolnitve nepopolne vloge v roku, ki ga je določilo Ustavno sodišče.
podlaga: Zakon o Ustavnem sodišču (ZUstS), 3. odst. 28. čl.
vlagatelj: Milodard Pešić, Ptuj
datum_vloge: 1994-06-12T22:00:00.000Z
datum_odlocitve: 1995-05-03T22:00:00.000Z

# U-I-132/94-4

4.5.1995

---

# S K L E P

Ustavno sodišče je v postopku za preizkus pobude Milorada Pešića iz Ptuja na seji dne 4.5.1995

## s k l e n i l o :

Postopek za preizkus pobude za oceno ustavnosti 76. člena Zakona o odvetništvu (Uradni list RS, št. 18/93) se ustavi.

---

### O b r a z l o ž i t e v :

Pobudnik v vlogi navaja, da mu izpodbijana določba - po kateri se vloge za vpis v imenik odvetnikov, ki so bile vložene pred uveljavitvijo tega zakona, pa o njih še ni bilo odločeno, obravnavajo in vpis v imenik odvetnikov dovoli na podlagi do takrat veljavnih predpisov - jemlje pravico do opravljanja odvetniškega poklica.

Ker iz vloge ni bilo razvidno, zakaj naj bi izpodbijana določba posegala v pobudnikovo pravico oziroma zakaj naj bi ne bila v skladu z Ustavo, je bil pobudnik pozvan, da v določenem roku pobudo dopolni. Pobudnik pobude ni dopolnil. Zakon o Ustavnem sodišču (Uradni list RS, št. 15/94) v tretjem odstavku 28. člena določa, da v primeru, če pobudnik v določenem roku ne da podatkov, potrebnih za nadaljevanje postopka, lahko Ustavno sodišče s sklepom postopek ustavi. Ker pobuda ni bila dopolnjena, je Ustavno sodišče postopek za preizkus pobude ustavilo.

Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. M. Boštjan Zupančič. Sklep je sprejelo soglasno.

---

P r e d s e d n i k

dr. Tone Jerovšek